CELEX: 62010CA0515
Language: fi
Date: 2011-12-01 00:00:00
Title: Asia C-515/10: Unionin tuomioistuimen tuomio (kahdeksas jaosto) 1.12.2011 — Euroopan komissio v. Ranskan tasavalta (Jäsenyysvelvoitteiden noudattamatta jättäminen — Direktiivi 1999/31/EY — Päätös 2003/33/EY — Kansallinen säännöstö — Pysyvälle jätteelle tarkoitetut kaatopaikat — Asbestibetonijätteen hyväksyminen)

4.2.2012   
            
            
               FI
            
            
               Euroopan unionin virallinen lehti
            
            
               C 32/11
            
         Unionin tuomioistuimen tuomio (kahdeksas jaosto) 1.12.2011 — Euroopan komissio v. Ranskan tasavalta
   (Asia C-515/10) (1)
   
   (Jäsenyysvelvoitteiden noudattamatta jättäminen - Direktiivi 1999/31/EY - Päätös 2003/33/EY - Kansallinen säännöstö - Pysyvälle jätteelle tarkoitetut kaatopaikat - Asbestibetonijätteen hyväksyminen)
   2012/C 32/19
   Oikeudenkäyntikieli: ranska
   
      Asianosaiset
   
   
      Kantaja: Euroopan komissio (asiamiehet: G. Rozet ja A. Marghelis)
   
      Vastaaja: Ranskan tasavalta (asiamiehet: G. de Bergues ja S. Menez)
   
      Oikeudenkäynnin kohde
   
   Jäsenyysvelvoitteiden noudattamatta jättäminen — Kaatopaikoista 26.4.1999 annetun neuvoston direktiivin 1999/31/EY (EYVL L 182, s. 1) 2 artiklan e alakohdan, 3 artiklan 1 kohdan ja 6 artiklan d alakohdan sekä direktiivin 1999/31/EY 16 artiklan ja liitteen II mukaisista perusteista ja menettelyistä jätteen hyväksymiseksi kaatopaikoille 19.12.2002 tehdyn neuvoston päätöksen 2003/33/EY (EYVL L 11, s. 27) liitteessä olevien säännösten virheellinen täytäntöönpano — Kansallinen säännöstö, jossa direktiivin vastaisesti säädetään jäteluokasta ”pysyvät ja vaaralliset jätteet” — Asbestibetonijätteen toimittaminen kaatopaikalle
   
      Tuomiolauselma
   
   
               1)
            
            
               Ranskan tasavalta ei ole noudattanut kaatopaikoista 26.4.1999 annetun neuvoston direktiivin 1999/31/EY 2 artiklan e alakohdan, 3 artiklan 1 kohdan ja 6 artiklan d alakohdan eikä direktiivin 1999/31/EY 16 artiklan ja liitteen II mukaisista perusteista ja menettelyistä jätteen hyväksymiseksi kaatopaikoille 19.12.2002 tehdyn neuvoston päätöksen 2003/33/EY liitteessä olevien säännösten mukaisia velvoitteitaan, koska se ei ole antanut tarvittavia lakeja, asetuksia ja hallinnollisia määräyksiä sen varmistamiseksi, että asbestibetonijäte käsitellään asianmukaisilla kaatopaikoilla.
            
         
               2)
            
            
               Ranskan tasavalta velvoitetaan korvaamaan oikeudenkäyntikulut.
            
         
      (1)  EUVL C 30, 29.1.2011.